Ńdɔ éyɔŋ dzí, lóégan ma bəprofɛ́d bə́ Baal bə́sə, bəlugu bóé bə́sə, ai bəfada bóé bə́sə m̀bɔ́g á bə̄ dzə́man, amú mə bələ́ bod mə́túnuŋǎ māyi túni Baal; ényɔ̄ ásə ǎ yi dzə́man ǎ yǐ kig nyiŋ.” Yéhu a ngábɔ nālá á mə́kə̄ŋ ḿból yə̄ nâ á man dzâ bəlugu bə́ Baal. 20Ńdɔ̄ Yéhu á ngāvə́ ábéndē, nyé nâ: “Bándágán mod m̀fúfúb ékóan ású Baal. Ńdɔ̄ bə́ ngábánda ekóan. 21Ńdɔ̄ Yéhu a ngábánda bod á Ísraɛ̂l ásə, ńdɔ̄ bod bə́ Baal bə́sə̄ bə́ ngásɔ́, təge ai ḿbɔ́g á ngālígi təge sɔ́. Ńdɔ̄ bə́ ngáman nyî á ndá Baal, ńdɔ̄ ndá Baal é ngádzyé á tádigi ábúg dí a kələ kwí édí ávɔ̄g. 22Ńdɔ̄ Yéhu a ngádzó ai ǹkálā byə́m yǎ á ndá naa: “Zǎg ai biwɔ́man ású bəlugu bə́ Baal bə́sə.” Ńdɔ a ngáman sɔ́ ai biwɔ́man.